दूध की शिकंजी: शिकंजी का नाम सुनते ही अगर आप के जेहन में नीबू, पुदीने से बना ठंडा मीठा स्वाद से भरा गिलास सामने आ जाता है तो आप सही नहीं हैं. जी हां, कम से कम इंदौर में शिकंजी तो दूधरबड़ी से बनी, मेवों से लबरेज एक लजीज और ताजगी प्रदान करने वाली चीज है. है तो यह भी पेय ही, किंतु 1 गिलास इस का पीने के बाद आप दिन भर कुछ न खाएंगे. सर्राफा में नागोरी मिष्ठान्न भंडार पर केवल 2 बजे तक यह पेय मिलता है. अगर शिकंजी के गिलास 2 बजे से पहले ही खत्म हो जाते हैं तो लोग दुकानें बंद कर चले जाते हैं. हां, इस के अलावा शिकंजी का स्वाद फिर छप्पन दुकान पर मधुरम स्वीट्स पर लिया जा सकता है.